હોમગાર્ડનાં જવાનોએ અન્ય રાજ્યને અપાતા ભથ્થાં અંગે સ્પષ્ટતા કરતા જણાવ્યું છે કે, યુપીમાં માસિક રૂપિયા 17,600, હિમાચલમાં રૂપિયા 18,900, દિલ્હીમાં રૂપિયા 17,500 છે. જ્યારે હરિયાણામાં દૈનિક રૂપિયા 572, રાજસ્થાન અને કેરળમાં માસિક રૂપિયા 17,500, મધ્યપ્રદેશમાં 18,000, ઉત્તરાખંડમાં દૈનિક રૂપિયા 700 આપવામાં આવે છે. આ દરેક રાજ્યની સરખામણીમાં ગુજરાતનાં હોમગાર્ડનાં જવાનોને આપવામાં આવતુ ભથ્થું ઘણુ જ ઓછું છે. હોમગાર્ડનાં જવાનો કહે છે કે, અમને મહિનાનાં માત્ર 27 દિવસ ફરજ પર બોલાવવામાં આવે છે અને ઘણીવાર અમને પગાર બે-ત્રણ મહિને મળે છે, આ અમારી સાથે કરવામાં આવતો અન્યાય છે, જેની સરકારે નોંધ લેવી આવશ્યક છે. જોવાનું હવે રહેશે કે સરકારને કરવામાં આવેલી રજૂઆતમાં હોમગાર્ડનાં જવાનોને ન્યાય મળશે કે અન્યાય.